b'\n_START_ARTICLE_\nAkseli Kurenmaa\n_START_SECTION_\nSotilasura\n_START_PARAGRAPH_\nValmistumisensa j\xc3\xa4lkeen h\xc3\xa4n oli J\xc3\xa4\xc3\xa4k\xc3\xa4ripataljoona 1:ss\xc3\xa4 nuorempana upseerina, komppanian p\xc3\xa4\xc3\xa4llikk\xc3\xb6n\xc3\xa4 ja yleisesikuntaupseerina 1925 -1937. H\xc3\xa4net ylennettiin 1927 luutnantiksi ja 1931 kapteeniksi. H\xc3\xa4n suoritti Sotakorkeakoulussa yleisesikuntaupseeritutkinnon 1937 -1939, jonka j\xc3\xa4lkeen h\xc3\xa4net komennettiin majurina Taistelukouluun opettajaksi 1939._NEWLINE_Talvisodassa h\xc3\xa4n oli 5. Divisioonan esikunnassa operatiivisen toimiston p\xc3\xa4\xc3\xa4llikk\xc3\xb6n\xc3\xa4 ja esikuntap\xc3\xa4\xc3\xa4llikk\xc3\xb6n\xc3\xa4. V\xc3\xa4lirauhan aikana h\xc3\xa4n oli Helsingin sotilasl\xc3\xa4\xc3\xa4nin esikunnan esikuntap\xc3\xa4\xc3\xa4llikk\xc3\xb6n\xc3\xa4._NEWLINE_Jatkosodassa h\xc3\xa4n oli 12. Divisioonan esikuntap\xc3\xa4\xc3\xa4llikk\xc3\xb6n\xc3\xa4, kotijoukkojen esikunnassa liikekannallepanotoimiston p\xc3\xa4\xc3\xa4llikk\xc3\xb6n\xc3\xa4, jalkav\xc3\xa4kirykmentti 33:n komentajana 25.3.1943 - 13.11.1944. H\xc3\xa4n toimi Maasotakoululla yleisen taktiikan tuntiopettajana 1942. Jalkav\xc3\xa4kirykmentti 33:n kotiuttamisen j\xc3\xa4lkeen (Lapin sodassa) 1. Divisioonan esikuntap\xc3\xa4\xc3\xa4llikk\xc3\xb6n\xc3\xa4. H\xc3\xa4net ylennettiin everstiksi 23.6.1944._NEWLINE_Sodan j\xc3\xa4lkeen h\xc3\xa4n oli 1. Divisioonan esikunnassa 1945 -1947, josta h\xc3\xa4net komennettiin Jalkav\xc3\xa4kirykmentti 1:n komentajaksi ajalle\xc2\xa0 26.4.1947 - 24.2.1949. Komentajan teht\xc3\xa4v\xc3\xa4n j\xc3\xa4lkeen h\xc3\xa4n palasi\xc2\xa0 1. Divisioonan esikuntaan esikuntap\xc3\xa4\xc3\xa4llik\xc3\xb6ksi 1949 - 1954. H\xc3\xa4n toimi Reserviupseerikoulun johtajana 1954 - 1955 ja ylennettiin kenraalimajuriksi siirtyess\xc3\xa4\xc3\xa4n Panssariprikaatin komentajaksi 30.3.1955 - 22.3.1959, mist\xc3\xa4 h\xc3\xa4n siirtyi 1. Divisioonan komentajaksi 1959. H\xc3\xa4n toimi jalkav\xc3\xa4en tarkastajana ylennettyn\xc3\xa4 kenraaliluutnantiksi 1959 -1960. H\xc3\xa4n erosi palveluksesta v 1960._NEWLINE_Ns. Asek\xc3\xa4tkent\xc3\xa4-jutun yhteydess\xc3\xa4 Kurenmaa oli pid\xc3\xa4ttetyn\xc3\xa4 noin 3 kuukauden ajan._NEWLINE_H\xc3\xa4nen puolisonsa oli Oili T\xc3\xb6rnroos, jonka kanssa h\xc3\xa4n sai lapset Pekka Akseli (1933-2004), Marja Inkeri, Jaakko Arvi sek\xc3\xa4 Eeva Katri.'